Liga de Campións da UEFA 2001-02

A Liga de Campións da UEFA 2001-02 foi a edición número 47 na historia desta competición. Disputouse entre xullo de 2001 e maio de 2002, coa participación inicial de 72 equipos, representantes de 48 federacións nacionais diferentes.

A primeira fase de grupos da competición deu comezo en setembro de 2001, con 32 equipos, e a segunda fase de grupos comezou en novembro de 2001 con 16 equipos. O campión final do torneo foi o Real Madrid, que bateu por 2 goles a 1 ó Bayer Leverkusen alemán. A final disputouse no estadio Hampdem Park de Glasgow o 15 de maio de 2002. Era a 3ª ocasión na que a final da máxima competición continental se disputaba neste recinto, tralas finais de 1960 e 1976. Para o Real Madrid esta vitoria supuxo a súa novena conquista da máxima competición europea.

 Primeira Fase de Grupos 
Nesta primeira fase de grupos competiron 32 equipos. A metade deles xa estaban clasificados directamente para esta fase polas boas participacións nas súas competicións nacionais na anterior tempada. Os outros 16 equipos participantes nesta primeira fase de grupos tiveron que pasar polas roldas previas de clasificación, (entre 1 e 3 roldas previas segundo o nivel da liga de cada equipo). Algúns dos equipos que tiveron que pasar polas roldas previas foron o FC Barcelona, o FC Porto, o Bayer Leverkusen, o Liverpool FC, o Borussia Dortmund, o SS Lazio, o Panathinaikos, o RSC Anderlecht, o Celtic FC ou o Mallorca. Esta fase disputouse entre setembro e outubro.

 Grupo A 
 Equipo Pts PX PG PE PP GF GC Difborder|20px Real Madrid136411135+8border|20px AS Roma9623165+1border|20px Lokomotiv Moscova76213990border|20px RSC Anderlecht36033413-9

 Grupo B 
 Equipo Pts PX PG PE PP GF GC Difborder|20px Liverpool FC12633073+4border|20px Boavista FC8622287+1border|20px Borussia Dortmund8622267-1border|20px Dynamo de Kíiv4611459-4

 Grupo C 
 Equipo Pts PX PG PE PP GF GC Difborder|20px Panathinaikos12640283+5border|20px Arsenal FC96303990border|20px RCD Mallorca9630349-5border|20px FC Schalke 0466204990

 Grupo D 
 Equipo Pts PX PG PE PP GF GC Difborder|20px FC Nantes11632183+5border|20px Galatasaray SK10631254+1border|20px PSV Eindhoven7621369-3border|20px SS Lazio6620447-3

 Grupo E 
 Equipo Pts PX PG PE PP GF GC Difborder|20px Juventus FC116321118+3border|20px FC Porto10631275+2border|20px Celtic FC96303811-3border|20px Rosenborg BK4611446-2

 Grupo F 
 Equipo Pts PX PG PE PP GF GC Difborder|20px FC Barcelona156501125+7border|20px Bayer Leverkusen126402109+1border|20px Olympique Lyon96303109+1border|20px Fenerbahçe06006312-9

 Grupo G 
 Equipo Pts PX PG PE PP GF GC Difborder|20px Deportivo da Coruña106240108+2border|20px Manchester United106312106+4border|20px Lille OSC66132770border|20px Olympiakos56123612-6

 Grupo H 
 Equipo Pts PX PG PE PP GF GC Difborder|20px Bayern Múnic146420145+9border|20px Sparta Praga116321103+7border|20px Feyenoord Rotterdam56123714-7border|20px Spartak Moscova26024716-9

No grupo C houbo un empate a puntos entre o Arsenal FC e o RCD Mallorca que se desfixo polos enfrontamentos particulares entre os dous equipos: Mallorca 1-0 Arsenal; e Arsenal 3-1 Mallorca; favorecendo ó conxunto inglés. No grupo B Boavista FC e Borussia Dortmund empataron a puntos, e nos seus enfrontamentos particulares cada equipo gañou ó outro por 2-1 na súa casa, así que o desempate fíxose pola diferenza total de goles no grupo.

 Segunda Fase de Grupos 
A esta segunda fase de grupos pasaron os 2 primeiros equipos de cada grupo da primeira fase. Esta fase, chamada fase de oitavos de final, foi o chanzo previo ás eliminatorias finais polo título, en concreto ós cuartos de final. Os primeiros encontros foron en novembro, e os derradeiros en marzo.

 Grupo A 
 Equipo Pts PX PG PE PP GF GC Difborder|20px Manchester United126330133+10border|20px Bayern Múnic12633052+3border|20px Boavista FC5612328-6border|20px FC Nantes26024411-7

 Grupo B 
 Equipo Pts PX PG PE PP GF GC Difborder|20px FC Barcelona96231770border|20px Liverpool FC76141440border|20px AS Roma7614165+1border|20px Galatasaray SK5605156-1

 Grupo C 
 Equipo Pts PX PG PE PP GF GC Difborder|20px Real Madrid166510145+9border|20px Panathinaikos8622278-1border|20px Sparta Praga66204610-4border|20px FC Porto4611437-4

 Grupo D 
 Equipo Pts PX PG PE PP GF GC Difborder|20px Bayer Leverkusen10631211110border|20px Deportivo da Coruña10631276+1border|20px Arsenal FC76213880border|20px Juventus FC7621378-1

No caso do grupo B, Liverpool FC e AS Roma remataron empatados a puntos, e o equipo que se clasificou para disputar os cuartos de final foi o Liverpool FC xa que non seus enfrontamentos particulares o club inglés venceu na súa casa por 2-0, e no encontro disputado en Roma os dous equipos empataron a 0. 
 Eliminatorias 

 Final 
250px|miniatura|esquerda|Aliñacións titulares dos dous equipos na final.

O partido final disputouse o 15 de maio de 2002, no Estadio Hampdem Park de Glasgow diante de 52.000 persoas. 

Os equipos que a disputaron foron o Real Madrid e o Bayer Leverkusen. Para o Real Madrid esta era a súa 12ª presenza na final da máxima competición continental, mentres que para o Bayer Leverkusen esta era a primeira. O feito de que o Real Madrid fose o club máis laureado da historia das competicións europeas, e de que o Bayer Leverkusen fose un club que nin tiña unha soa Bundesliga no seu palmarés, facía que esta final tivese de antemán un favorito moi claro.

O colexiado que arbitrou a final foi o suízo Urs Meier.

Na primeira metade, o dominio do balón correspondeulle ó Real Madrid cun 54% do tempo, aínda que o conxunto branco fixo 5 disparos á portería contraria, os mesmos que fixo o Bayer Leverkusen. O primeiro gol non se fixo agardar. No minuto 8 o Real Madrid abriu o taboleiro da man de Raúl González, e o Bayer Leverkusen fixo a igualada tan só 5 minutos despois cando o defensa brasileiro Lúcio rematou un balón de cabeza. Cando semellaba que o encontro chegaba co empate ó descanso, unha xogada do Real Madrid acabou cun remate acrobático do francés Zinedine Zidane que entrou na portería de Butt facendo o 2-1.

Na segunda metade do encontro o Bayer Leverkusen tivo un 58% de posesión do balón, e fixo 8 disparos por 2 do Real Madrid, pero non acadou o gol que precisaban. No minuto 68 o porteiro do conxunto español César lesionouse nunha perna, e Vicente del Bosque tivo que facer o troco de porteiro, dándolle entrada a Iker Casillas, que nos minutos restantes tivo que facer numerosas paradas para salva-lo encontro.

A final rematou co 2 a 1 da primeira metade.

Era a novena vez que o Real Madrid gañaba o título de campión de Europa.

 Véxase tamén 
 Outros artigos 
 Liga de Campións da UEFA
 UEFA
 Real Madrid
 Bayer Leverkusen
 Zinedine Zidane

Categoría:Fútbol en 2002
Categoría:Liga de Campións da UEFA